Albert Üksip

Albert Üksip (8. detsember 1886 Narva – 10. august 1966 Tallinn) oli eesti näitleja, botaanik ja tõlkija.

 Elukäik 
Albert Üksip lõpetas Narva linnakooli ning oli aastail 1902–1923 kontoriametnik Narva vabrikutes. Hariduse omandas ta peamiselt iseõppimise teel. Ta oskas ka maalida ja mängis viiulit.

Aastal 1905 hakkas ta tegelema näitlemisega, olles hiljem ka näitejuht Narva eesti ja vene amatöörtruppides. Aastatel 1923–1949 oli Üksip Estonia teatri näitleja. Aastatel 1945–1951 oli ta õppejõud Eesti NSV Riiklikus Teatriinstituudis.

Aastail 1931–1932 asutas ta Estonia teatri arhiivimuuseumi. Ta kirjutas palju teatriga seotud artikleid.

Aastatel 1927–1931 korrastas ta Tallinna Provintsiaalmuuseumi herbaariumikogu (14 500 ühikut), millest sai hiljem Eesti Loodusmuuseumi kogu. Ta oli suurepärane taimetundja, hunditubakate spetsialist. Tema kirjutatud on hunditubakate köited "Eesti NSV flooras" ja "NSV Liidu flooras".

Isiklikku
1929. aastast oli abielus näitleja Albina Kausiga.Ons see uudiseks, et ... - Maa Hääl : maarahva ajaleht, nr 36, 26. märts 1934.

Tunnustus
 1945 Eesti NSV teeneline kunstnik
 Eesti Teatriühingu (ETÜ) auliige 
 Eesti Looduseuurijate Seltsi auliige

pisi|Albert Üksipi mälestuskivi Narvas

Mälestuse jäädvustamine
Albert Üksipile on püstitatud Narva Pimeaias mälestuskivi. Albert Üksipi Rudolf Nuudele kingitud taskukell on üks eesti teatrimaailma rändesemeid, mida kingitakse ühest näitlejapõlvest teise. 

 Teosed 
Üksip, Albert 1975. Mälestused. (Järelsõna: Helvi Einas). Tallinn: Eesti Raamat, 343 lk.

 Viited 

Kategooria:Eesti näitlejad
Kategooria:Eesti botaanikud
Kategooria:Eesti tõlkijad
Kategooria:Tallinna Jaani koguduse liikmed
Kategooria:Eesti NSV teenelised kunstnikud
Kategooria:Eesti Looduseuurijate Seltsi auliikmed
Kategooria:Metsakalmistule maetud
Kategooria:Sündinud 1886
Kategooria:Surnud 1966